26.7.2023
DA
Den Europæiske Unions Tidende
L 187/73
Græs- og græsningsarealer
Græsarealer
Landbrugsarealer, som overvejende er dækket af græsplanter til dyrkning af grøntfoder, foderafgrøder eller energiafgrøder, uanset alder.
Forvaltede permanente græsarealer
Permanente græsarealer, som regelmæssigt (men ikke nødvendigvis årligt) forvaltes ved eftersåning, kunstvanding, gødskning eller behandling med plantebeskyttelsesmidler som led i bedriftens langsigtede forvaltningsplaner, herunder arealer, som ikke længere anvendes til produktionsformål, og som er tilskudsberettigede.
Gødede permanente græsarealer
Forvaltede permanente græsarealer, som regelmæssigt (men ikke nødvendigvis årligt) gødes med andre uorganiske eller organiske gødningsstoffer end græssende husdyrs ekskrementer som led i bedriftens langsigtede forvaltningsplaner.
Bevoksning af træer/buske (på græsarealer)
Græsningsarealer med plantedække bestående af plantearter med træagtige stammer/stængler (træer og buske), undtagen skovlandbrugsarealer og områder, hvor landbrugsaktiviteter og skovbrugsaktiviteter finder sted sideløbende (f.eks. montado- og dehesa-landskaber).
Forvaltede skovlandbrugsarealer (på græsarealer)
Skovlandbrug er en særlig type system og teknologi for arealanvendelse, hvor træagtige flerårige planter (træer, buske osv.) bevidst anvendes af samme driftsenhed med landbrugsafgrøder og/eller dyrehold.
Kun skovlandbrugsarealer på græsarealer medregnes.
Bevoksning af træer og buske, der ikke indgår i et skovlandbrugssystem, medregnes ikke.
1
2
Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr.
1305/2013 og (EU) nr.
1307/2013 (EUT L 435 af 6.12.2021, s. 1).
Rådets forordning (EF) nr.
491/2009 af 25. maj 2009 om ændring af forordning (EF) nr.
1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (»fusionsmarkedsordningen«) (EFT L 154 af 17.6.2009, s. 1).